system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Universitatea de Arte din Târgu Mureș?
assistant
Universitatea de Arte (în ) este o instituție de invățământ superior de stat din Târgu Mureș, România. Academia de Arta Teatrală a fost transferată din Cluj-Napoca în anul 1954. Institutul de învățământ are trei secții cu predare în limba română și în maghiară: actorie, teatrologie și regie.

Istoric. Profil 

 1946 - Precursorul legal al Universității de Artă Teatrală din Târgu-Mureș, Conservatorul Maghiar de Muzică și Artă Dramatică din Cluj, a fost înființat în 1946 prin Decretul-lege nr. 276 din 9 aprilie, semnat de Regele Mihai, de Ministrul Artelor, Mihail Ralea și de Ministrul Finanțelor, Gheorghe Tătărescu; 
 1948 - Prin Ordinul Ministerului Învățământului Public nr. 263.327/1948 s-a înființat la Cluj Institutul Român de Artă cu facultățile de muzică, actorie și dans și Institutul Maghiar de Artă, cu facultățile de muzică, regie de teatru, actorie și dans, în cadrul căruia s-au continuat programele de studii superiore începute în Conservator; 
 1950 - Prin Hotărârea nr. 1137/6 noiembrie a Consiliului de Miniștri a luat ființă, din unificarea facultăților de teatru ale celor două institute de artă, Institutul de Teatru „Szentgyörgyi István”, cu o secție de artă dramatică cu limba de predare română și o secție de artă dramatică și regie cu limba de predare maghiară; 
 1954 - Secția română și specializarea regie cu limba de predare maghiară a Institutului de Teatru „Szentgyörgyi István” din Cluj au fost transferate la Institutul de Artă Teatrală și Cinematografică „I.L. Caragiale” din București, iar specializarea actorie a secției maghiare, cu păstrarea titulaturii inițiale a instituției, la Târgu-Mureș; 
 1962 - A fost inaugurat Teatrul Studio, cu 188 de locuri, dotat cu infrastructura necesară, care a devenit în timp scurt un teatru cu realizări artistice recunoscute în țară; 
 1972 - Au fost reluate studiile de regie în limba maghiară, absolvite de o singură promoție; 
 1976 - S-a reînființat linia de studiu în limba română, specializarea actorie; 
 1991 - S-a reorganizat studiul în domeniul regiei de teatru; Denumirea instituției s-a schimbat din Institutul de Teatru „Szentgyörgyi István” în „Academia de Artă Teatrală” din Târgu-Mureș; 
 1992 - S-a organizat prima conferință științifică în domeniul științelor teatrale cu participare internațională; 
 1995 - S-a înființat specializarea teatrologie; 
 1998 - Prin Hotărârea Guvernului României nr.57/2 februarie 1998 denumirea instituției s-a transformat din „Academia de Artă Teatrală” în „Universitatea de Artă Teatrală” din Târgu-Mureș; 
 2000 - A apărut primul număr al revistei științifice multiculturale Symbolon; 
 2001 - A fost acreditată specializarea regie de teatru; 
 2002 - Oferta de studiu a universității s-a diversificat prin înființarea specializării actorie-mânuitor de păpuși și marionete, autorizată de CNEAA prin adresa nr. 1336/13.06.2002; 
 2003 - A fost înființat, și recunoscut cu certificatul nr. 3/CC-C de CNCSIS, Centrul de Creație și Studii Teatrale; 
 2004 - A fost acreditată de CNEAA, prin adresa nr. 1412/01.06.2004, specializarea teatrologie; Au fost reacreditate de CNEAA, prin adresa nr. 76/12.01.2005, specializările artele spectacolului de teatru - actorie în limba română și artele spectacolului de teatru - actorie în limba maghiară; A fost autorizată de CNEAA, prin adresa nr.1401/01.06.2004, funcționarea provizorie a specializării pedagogie muzicală; Prin adresa M.Ed.C. nr.34.973/29.07.2004A fost aprobată organizarea studiilor postuniversitare de masterat în domeniul: Vorbire și limbaj în artele spectacolului; 
 2005 - Pe baza Hotărârii Guvernului României nr. 88/2005 Universitatea de Artă Teatrală funcționează cu două facultăți: Facultatea de teatru și Facultatea de muzică; M.Ed.C. a aprobat, prin adresa nr.33 301/13.06.2005, organizarea studiilor postuniversitare de masterat în specializarea Regia spectacolului contemporan; Prin Ordinul M.Ed.C. nr. 5661/12.12.2005 Universitatea de Artă Teatrală din Târgu-Mureș a devenit Instituție Organizatoare de Doctorat; În urma finalizării lucrărilor de reabilitare a fost dată în folosința învățământului Casa Pálffy; 
 2006 - A fost dat în folosință căminul studențesc al universității.

Facultatea de Teatru 

 Studii universitare de licență: 
 Specializarea : Artele spectacolului:actorie, păpuși și marionete,regie de teatru 
 Specializarea: Teatrologie (management cultural, jurnalism teatral)
 Studii postuniversitare de masterat: 
 Specializarea: Vorbire și limbaj în artele spectacolului, Regia spectacolului contemporan 
 Studii postuniversitare de doctorat:
 Domeniu: Teatru

Facultatea de Muzică 

 Studii universitare de licență: 
 Specializarea: Pedagogie muzicală

Organizație Studențească 
 Asociația Studenților Maghiari din Târgu Mureș

Vezi și 
 Listă a universităților din România

Universități din Târgu Mureș